钦定古今图书集成/明伦汇编/宫闱典/第086卷 > 永世公主 下嫁谢谟
## 钦定古今图书集成/明伦汇编/宫闱典/第086卷 > 永世公主 下嫁谢谟

按《梁书武德郗皇后传》：“后生永世公主玉婉。”

按《南史谢裕传》：“脁及殷叡素与梁武以文章相得。帝
以大女永兴公主适叡子钧，第二女永世公主适脁子谟。及帝为雍州，二女并暂随母向州。及武帝即位，
二主始随内还。武帝意薄谟，又以门单，欲更适张弘
策子策卒，又以与王志子𬤇。而谟不堪叹恨，为书状
如诗赠主。主以呈帝，甚蒙矜叹，而妇终不得还。寻用”
谟为信安县，稍迁王府谘议。时以为沈约早与脁善，
为制此书云。